Nafarroako Parlamentuak, 2017ko irailaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Ekonomia Zirkularraren oinarrizko printzipioen inguruko zenbait neurri har ditzan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

– Haren gobernu-ekintzan Ekonomia Zirkularraren oinarrizko printzipioak eta dauden araudiak bateratzera, departamentu guztietan, kontuan hartuz zero isurketa, birziklatzea, berrerabilera, eko-diseinua, produktu “berdeen” erosketa publikoa eta garatzen dituen oinarri guztiak.

– Europako erakundeen eta Nazio Batuen lidergoa duten ekimenekin bat egin dezan, erregio-eremuan haien iradokizunak Nafarroako Foru Komunitatera helaraziz, eta horiek araudian txertatuz.

– Mankomunitateak, Udalak eta Nafarroako toki mailako beste erakunde batzuk inplika eta presta ditzan Ekonomia Zirkularraren ezagutzan eta garapenean, horren printzipioak berengana ditzaten lagunduz”.

Iruñean, 2017ko irailaren 18an

Lehendakaria: Ainhoa Aznárez Igarza